stanford-oval/wikipedia huggingface dataset:
2009 בישראל
אירועים בולטים > הסכסוך הישראלי-פלסטיני

מבצע עופרת יצוקה (27 בדצמבר 2008 עד 18 בינואר 2009)
1 בינואר - חיל האוויר הישראלי מבצע תקיפות במחנה הפליטים ג'בליה שברצועת עזה במהלכן נהרג ניזאר ריאן, פעיל בכיר בזרוע המדינית ובזרוע הצבאית של חמאס.
3 בינואר - ישראל משיקה פלישה קרקעית ברצועת עזה.
17 בינואר - ישראל הכריזה על הפסקת אש חד-צדדית. 12 שעות לאחר מכן הכריז חמאס גם כן על הפסקת אש.
21 בינואר - לפנות בוקר כוחות צה"ל משלימים את נסיגתם מרצועת עזה.
ינואר ופברואר - התקיפה הישראלית בסודאן: תקיפה משולבת של חיל האוויר הישראלי ושל כוחות הקומנדו הימי בסודאן שבמהלכה תקפו שני מטוסי קרב או כלי טיס בלתי מאוישים ישראליים שיירת משאיות שהסיעה אמצעי לחימה ששלחה איראן אל החמאס דרך סודאן. בנוסף לתקיפה על שיירת המשאיות, תקפה ישראל ספינת נשק איראנית בעזרת כוח נוסף מחיל האוויר או כוח של שייטת 13.
5 במרץ - פלסטיני תושב מזרח ירושלים תוקף מכונית משטרה ישראלית ואוטובוס בירושלים באמצעות דחפור. במהלך הפיגוע נפצעו שני שוטרים לפני שהמפגע נורה למוות.
2 אפריל - פלסטיני תושב ח'ירבת סאפא חודר ליישוב בת עין ורוצח בגרזן נער בן 13 בשם שלמה נתיב ופוצע ילד בן 7 לפני שהוא מצליח להימלט מהיישוב. הג'יהאד האסלאמי נוטל אחריות לפיגוע.
14 ביוני - עשרה ימים אחרי נאום ברק אובמה באוניברסיטת קהיר נושא בנימין נתניהו נאום מדיני באוניברסיטת בר-אילן בו הביע נתניהו לראשונה, הסכמה עקרונית להקמת מדינה פלסטינית המותנית בפירוזה ובהכרה של הפלסטינים בישראל כמדינת העם היהודי.
16 ביוני - 10 מחבלים פלסטינים המשתייכים לתא טרור של ארגון אל קאעדה מתקיפים את מעבר קרני באמצעות סוסים עמוסים בחומרי נפץ. ארבעה מחבלים והסוסים שעליהם רכבו נהרגים במהלך חילופי אש עם לוחמי צה"ל. חיילי צה"ל לא נפגעו באירוע.
2 באוקטובר - ישראל משחררת 20 אסירות פלסטיניות לרצועת עזה בתמורה לקלטת וידאו המוכיחה כי החייל החטוף הישראלי גלעד שליט עדיין בחיים.
2 באוקטובר - ישראל קיבלה מהחמאס סרטון וידאו באורך 2:42 דקות שבו מצולם החייל החטוף גלעד שליט. באותו היום, פורסם הסרטון בערוצי הטלוויזיה ובאתרי החדשות הישראליים.
אירועים בולטים > העימות בין ישראל לציר איראן-סוריה-חזבאללה

4 בנובמבר - מבצע ארבעת המינים: חיל הים הישראלי לכד אונייה שעשתה דרכה לסוריה ועליה מטעני נשק רבים, שלפי מערכת הביטחון נשלחה מאיראן והיה מיועד לחזבאללה.
נפטרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:ישראלים שנפטרו ב-2009)
7 בינואר - יעקב בנאי, מבכירי הלוחמים של ארגון הלח"י.
26 בינואר - אברהם רביץ, פוליטיקאי ישראלי וחבר כנסת בשנים 1988 - 2009.
1 בפברואר - אריה לבבי, דיפלומט ישראלי יליד ליטא. שירת כשגריר ישראל בארגנטינה בעת לכידתו של אדולף אייכמן.
20 בפברואר - שרגא וייל, צייר ישראלי.
21 בפברואר - איליה פיאטצקי-שפירו, מתמטיקאי ישראלי יליד רוסיה.
26 באפריל - שלמה ארוך, מתאגרף ישראלי יליד יוון. ניצול שואה.
9 במאי - מנדי רודן, מנצח מלחין וכנר ישראלי יליד רומניה.
20 במאי - יהושע זטלר, לוחם לח"י.
25 במאי - עמוס אילון, סופר ועיתונאי ישראלי יליד אוסטריה.
25 במאי - אפרים קציר, פוליטיקאי ישראלי, ביופיזיקאי ונשיאה הרביעי של מדינת ישראל בשנים 1973 - 1978.
26 ביוני - ג'ו עמר, זמר ישראלי יליד מרוקו.
26 ביוני - אמנון קפליוק, עיתונאי ומזרחן ישראלי, ממייסדי ארגון בצלם.
15 ביולי - אברהם אחיטוב, פוליטיקאי ישראלי יליד גרמניה, כיהן כראש השב"כ החמישי בשנים 1974 - 1980.
17 ביולי - מאיר עמית, אלוף בצה"ל, לוחם ומפקד בהגנה, ראש המוסד השלישי, מנכ"ל כור תעשיות ושר בממשלת ישראל.
4 באוגוסט - עמוס קינן, צייר ופסל, מחזאי וסופר ישראלי.
8 באוגוסט - יהודה כהן, שופט בבית המשפט העליון.
10 באוגוסט - יוסף תמיר, פוליטיקאי ישראלי ופעיל סביבתי. חבר כנסת בין השנים 1965 - 1981.
20 באוגוסט - דודו טופז, איש טלוויזיה, בדרן, שחקן, תסריטאי, מחזאי, סופר, מגיש רדיו וטלוויזיה ישראלי.
1 בספטמבר - בוקי שוורץ, פסל ואמן וידאו ארט ישראלי.
7 בספטמבר - רענן נעים, פוליטיקאי ישראלי. חבר כנסת בין השנים 1981 - 1984.
19 באוקטובר - מוני פנאן, מנהל קבוצת מכבי תל אביב בכדורסל בשנים 1992 - 2008.
7 באוקטובר - שלמה לורינץ, פוליטיקאי ישראלי יליד הונגריה. חבר כנסת בין השנים 1951 - 1984.
2 בנובמבר - אמיר פנואלי, מדען ישראלי, חתן פרס ישראל ופרס טיורינג.
12 בנובמבר - עמנואל זיסמן, פוליטיקאי ודיפלומט ישראלי. חבר כנסת בין השנים 1988 - 1999.
14 בנובמבר - משה גדרון, קצין קשר ואלקטרוניקה ראשי בדרגת תת-אלוף, ולאחר מכן ראש אגף כוח אדם בצה"ל בדרגת אלוף ומבקר מערכת הביטחון.
23 בדצמבר - יצחק (אייק) אהרונוביץ', רב חובל וימאי ישראלי אשר במהלך תקופת המנדט שימש כרב החובל של אוניות המעפילים "אקסודוס" ו"קיבוץ גלויות".
אפרים קציר
דודו טופז
מוני פנאן
ראו גם

2009 בטלוויזיה בישראל
מבצע עופרת יצוקה. מלמעלה למטה: רקטת קסאם שנורתה מאזור עירוני מאוכלס ברצועת עזה לעבר ישראל, רקטת גראד שנורתה מרצועת עזה ואשר פגעה בגן בבאר שבע, מתקפה ישראלית ברצועת עזה, תוצאות ההפגזה הישראלית ברצועת עזה.
טיגריס שנחרבי

| טיגריס שנחרבי |
| --- | --- |
 שלד של טיגריס שנחרבי  3 מיני סמילודון בהשוואה לאדם
תקופה
פליסטוקן-תחילת הולוקן כ-2,500,000–10,000 שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
תת־משפחה:: שנחרבים
סוג:: טיגריס שנחרבי
מינים
 S. gracilis  S. fatalis  S. populator
שם מדעי
 Smilodon ‏לונד, 1842

שחזור של "Smilodon fatalis"
ה-"Smilodon fatalis" לעומת אדם
גולגולת של טיגריס שנחרבי
טיגריס שֶׁנְחַרְבִּי או סמילודון (שם מדעי: Smilodon) הוא סוג טורף נכחד מתת-משפחת השנחרבים שחי באמריקה הצפונית והדרומית בתקופת הפליסטוקן, מלפני 2.5 מיליון שנים עד לתחילת ההולוקן לפני 10,000 שנה, אז נכחד. לפי ההערכות הוא נחשב לאחד מגדולי החתוליים שהתקיימו אי-פעם.
הסמילודון הוא מאובנה הלאומי של קליפורניה שבה התגלה, בבורות הזפת בלה בריאה.
אטימולוגיה

הכינוי "שן חרב" מתייחס לניבים הארוכים במיוחד של סוג זה. למרות השם "טיגריס שנחרבי", הסמילודון אינו טיגריס, שכן הטיגריס שייך לסוג פנתר. השם סמילודון מגיע מיוונית: σμίλη (סמיל), שפירושה "סכין חותכת", ו-οδόντος (אודונטוס), שפירושה "שן".
סיווג ומינים

הסוג סמילודון תואר על ידי חוקר הטבע והפלאונטולוג הדני פיטר וילהלם לונד (Peter Wilhelm Lund) בשנת 1841. הוא מצא מאובנים של Smilodon populator במערות בעיירה קטנה במדינת מינאס ז'ראיס שבברזיל. תוארו כמה מינים של סמילודונים, אך היום מוכרים לרוב רק שלושה. הוכחות גנטיות מעידות שהמינים בסוג זה התפתחו מהחתוליים לפני כ-14–18 מיליוני שנים.
Smilodon gracilis: חי לפני 2.5 מיליון – 500,000 שנים. זהו המין הקטן והקדום ביותר. מעריכים שמשקלו היה בין 55–100 קילוגרם. הוא התפתח מהמגנתריאון (Megantereon) באמריקה הצפונית, והמינים האחרים בסוג זה כנראה התפתחו ממין זה.
Smilodon fatalis: חי לפני 1.6 מיליון – 10,000 שנים. החליף את ה-Smilodon gracilis באמריקה הצפונית ופלש גם למערב אמריקה הדרומית. גודלו תאם את החתול החי הגדול ביותר כיום, טיגריס סיבירי, הוא הגיע למשקל 160–280 ק"ג. מוכרים גם שני מינים נוספים: Smilodon californicus ו-Smilodon floridanus, אך לרוב הם נחשבים כתת-מין של ה-Smilodon fatalis.
Smilodon populator: חי לפני מיליון – 10,000 שנים. הוא שכן בחלקים המזרחיים של אמריקה הדרומית. הוא כנראה החתול הגדול ביותר שחי אי פעם, במשקל של 220–400 קילוגרם. הוא היה בעל רגליים קדמיות וחזה מסיביים, הגיע לגובה 1.4 מטרים בכתף, לאורך ממוצע של 2.6 מטרים וזנב באורך 30 סנטימטרים. הניבים העליונים שלו הגיעו לאורך 30 סנטימטרים ובלטו עד 17 סנטימטרים מחוץ ללסתו.
אנטומיה

המינים של הטיגריס השנחרבי היו מהחתוליים הגדולים ביותר שאי פעם חיו. טיגריס שנחרבי בוגר שקל כ-400 קילוגרם, תלוי במין. היה לו זנב קצר, רגליים חזקות, צוואר שרירי וניבים ארוכים. הוא היה בנוי בצורה מוצקה יותר מכל חתול מודרני. הגב שלו היה קצר יחסית, והגפיים התחתונות שלו היו קצרות ביחס לעליונות בהשוואה לפנתריים מודרניים. הדבר מצביע על כך שהוא לא התבסס על מהירות, אלא על כוח מתפרץ.
למין הדרום אמריקאי, S. populator, היו כתפיים גבוהות מן המותניים, בדומה לצורה של צבוע כיום, בניגוד לגב הישר של המין S. fatalis, שדמה יותר לחתולים של היום.
אנטומיה > לסת ושיניים

הטיגריס השנחרבי מפורסם בזכות ניביו, הארוכים יותר משל כל מיני החתוליים השנחרבים. ניבים אלו הגיעו לאורך כ-28 סנטימטרים במין הגדול ביותר, Smilodon populator.
הניבים הללו היו שבירים ולא יכלו לנשוך לתוך עצם; מכאן שחתולים אלו לא השתמשו בניבים שלהם תוך כדי תפיסת הטרף, מחשש שיישברו. רק כאשר טרפם הוכרע לגמרי הם היו נועצים בו את ניביהם כדי להעצים את אובדן הדם ולסגור את קנה הנשימה של הטרף, וכך להרוג אותו בזריזות.
אף על פי שהיו חזקים יותר משאר החתולים הגדולים, היו להם נקודת תורפה. היה להם מבנה גולגולתי שונה שגרם לכך שנשיכתם הייתה חלשה יותר מאשר חתולים גדולים מודרניים. אנליזה שנעשתה על הלסת הצרה שלו מראה שעוצמת הנשיכה שלו הייתה כשליש מזו של אריה. אולם קיימת גם אנליזה שבדקה את חוזק שבירת הניבים (כוח הנשיכה המרבי שבו הניבים לא ישברו), המצביעה כי עוצמת הנשיכה שלו הייתה חזקה משל החתולים הגדולים כיום. בנוסף, יכול היה לפתוח את הלסת שלו עד ל-120 מעלות, בניגוד לאריה שהלסת שלו נפתחת רק עד 60 מעלות.
תזונה

טיגריס שנחרבי ניזון כנראה ממגוון רחב של טרף, שכלל: ביזון, טפירים, מקרוקניה, איילים, גמלים אמריקאים, סוסים ועצלנאי קרקע. כמו שידוע אצל ההומותריום, ייתכן שגם צד ממותות ומסטודונים צעירים. בבורות הזפת בלה בריאה שבקליפורניה נלכדו מאות שנחרביים, ייתכן שזה קרה כאשר ניסו לטרוף ממותות שהיו לכודות שם.
חתולים גדולים מודרניים הורגים את טרפם על ידי כך שהם סוגרים את קנה הנשימה שלו בנשיכה עד שהוא מת מחנק, דבר שעשוי לקחת כמה דקות. שרירי הלסת של הטיגריס השנחרבי היו כנראה חלשים מדי, והניבים הארוכים והגולגולת השבירה שלו היו פגיעים לנשיכה תוך כדי מאבק או נשיכה של טרף רץ. מחקר משנת 2007 הגיע למסקנה כי קרוב לוודאי שהוא נעזר בכוח של פלג גופו העליון כדי להכריע את הטרף לקרקע, ואז השתמש בניביו הארוכים לניקוב עמוק בגרון, דבר שהיה חותך את עורק הצוואר או את קנה הנשימה ומביא למוות מהיר של הקורבן.
הכחדה

הטיגריס השנחרבי נכחד בסוף תקופת הפליסטוקן, כ-10,000 שנים לפנה"ס, תקופה שבה נכחדו יונקים גדולים רבים באמריקה, טורפים ואוכלי צמחים. האדם הפרה-היסטורי הגיע לצפון אמריקה בערך באותה תקופה, וייתכן שהיה לו תפקיד בהכחדת הסמילודון.
בתרבות

הסמילודון מופיע בסרטים, בסדרות ובמשחקי מחשב שונים:
דמותם של דייגו ושל שירה מסרטי עידן הקרח הם סמילודונים וכך גם הלהקה הראשית של דייגו.
בסרט 10,000 לפנה"ס נראה סמילודון הגדול בהרבה ממה שהיה במציאות.
סמילודון מככב בפרק החמישי של הסדרה ללכת עם חיות מסדרות ללכת עם... הוא נראה גם בסדרה בראשית.
הסמילודון מופיע בפרק הרביעי של הסדרה פארק פרהיסטורי של נייג'ל מארוון, במהלכו נייג'ל מחזיר לפארק זוג סמילודונים.
הסמילודון מופיע בסדרות העולם החדש הפראי, מפלצות שפגשנו, מפלצות חוזרות לתחייה וענקי עידן הקרח.
הסמילודון מופיע בפרק הראשון של הסדרה טורפים פרהיסטוריים.
סמילודונים נראים בסדרה צ'ימה מ-2013.
במייטי מורפין פאוור ריינג'רס ובפאוור ריינג'רס: גאוות הדינוזאור מוצגים זורדים של סמילודונים.
הסמילודון לא נראה בסרטי פארק היורה, אך נראה בסדרה עולם היורה: מחנה הקרטיקון פרט המתקיף את החבורה ובהמשך נהרג בידי ספינוזאורוס. בפארק היורה מוצגת בובת סמילודון ובעולם היורה: נפילת הממלכה מופיעה גולגולת סמילודון. הוא מופיע גם במשחקי המחשב עולם היורה: המשחק, Jurassic World: Alive ו-Jurassic Park Builder.
במשחקי Zoo Tycoon ו-Zoo Tycoon 2 נראים סמילודונים בתצוגות החיות הנכחדות.
כמו כן הסמילודון הוא המאובן הלאומי של מדינת קליפורניה.
באנימה וואן פיס יש פיראט בשם הוז הו מפיראטי חיות הפרא בקבוצת הטובי רופו שביכולתו להפוך לטיגריס שנחברי.
בספרו של ג'יימס רולינס "מושבת השטן" מופיעה גולגולת של טיגריס שנחרבי.
ראו גם

ספרסודונטה
הערות שוליים

↑  Per Christiansen. John M. Harris. "Body size of Smilodon" Journal of Morphology, October 2005
| --- | --- |
בקרת זהויות :  NLI: 987007548509305171  LCCN: sh85123647  NKC: ph937981
2010 בישראל

| 0 | 1 | 2 | 3 |
| --- | --- | --- | --- |
| «««  2009   2008  2007 |  דגל ישראל | 2010  בישראל |  »»»  2011   2012   2013 |
כל ערכי השנים בישראל • אירועים בולטים בעולם ב-2010 כרונולוגיה של אזור ארץ ישראל פורטל ישראל • לוח שנה של שנת 2010
2010 בישראל (ה'תש"ע-ה'תשע"א) הייתה השנה בה מדינת ישראל ציינה 62 שנים להקמתה. האירועים הבולטים בה היו האסון בכרמל, המשט לעזה ומסמך גלנט.
שנת 2010 נחשבת לשנה החמה ביותר מאז החלו מדידות מזג אוויר בארץ ישראל.
הנהגה

נשיא המדינה – שמעון פרס
ראש ממשלת ישראל  השלושים ושתיים  – בנימין נתניהו
יושב ראש הכנסת השמונה עשרה – ראובן ריבלין
נשיא בית המשפט העליון – דורית ביניש
ראש המטה הכללי – גבי אשכנזי
מפכ"ל המשטרה – דודי כהן
אירועים בולטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
18 בינואר - שיטפון בנחל ניצנה מביא לקריסת גשר בכביש 211 ולניתוק יישובי פתחת ניצנה.
9 במרץ - הוועדה לתכנון ובנייה בירושלים החליטה על בניית 1,600 יחידות דיור חדשות בשכונת רמת שלמה בצפון ירושלים. ההודעה על כך יצרה תקרית דיפלומטית, בעיקר משום שפורסמה בעיצומו של ביקור סגן נשיא ארצות הברית, ג'ו ביידן, בישראל וברשות הפלסטינית במטרה להביא לחידוש שיחות השלום בין הצדדים.
23 במאי- "פרשת הדלפת בחינת הבגרות"-הודלפו בחינות הבגרות במתמטיקה והבחינות נעשו בשעה מאוחרת מהמתוכנן.
17 ביוני - בג"ץ בית הספר בית יעקב בעמנואל - תחילת מאסר הורי התלמידות האשכנזיות, מלווה בהפגנות מחאה המוניות בירושלים ובבני ברק של כ-100,000 חרדים.
22 ביוני - לוויין הביון הישראלי אופק 9 משוגר לחלל מבסיס חיל האוויר בפלמחים שבישראל
26 ביולי - 6 אנשי צוות אוויר ישראלים וחייל רומני נהרגו בהתרסקות מסוק מדגם CH-53 סי סטאליון של חיל האוויר הישראלי סמוך לעיר בראשוב שבהרי הקרפטים שברומניה.
27 ביולי - בעקבות צו בית משפט, משטרת ישראל מפנה את 200 התושבים של הכפר הבדואי אל-עראקיב אשר נמצא צפונית לבאר שבע ולאחר מכן הרסו פקחי מינהל מקרקעי ישראל את הכפר בחסות כוח של כ-1,300 שוטרים.
3 באוגוסט - כוחות צבא לבנון פותחים באש על חיילי צה"ל בגבול ישראל - לבנון, ליד משגב עם, והורגים מג"ד ישראלי. צה"ל משיב אש והורג 4 לבנונים, מהם 3 חיילי צבא לבנון.
6 באוגוסט - נחשף מסמך גלנט
19 באוגוסט - המתמטיקאי אילון לינדנשטראוס מקבל את מדליית פילדס לשנת 2010 ובכך הופך לישראלי הראשון שזוכה בפרס זה.
10 באוקטובר - הקבינט הישראלי אישר את חוק הנאמנות הקובע כי מתאזרחים לא יהודים בישראל יחויבו בעתיד להצהיר אמונים למדינת ישראל כמדינה יהודית ודמוקרטית.
10 בנובמבר - טייס ונווט ישראלים נהרגו בהתרסקות מטוס מדגם F-16 של חיל האוויר הישראלי במכתש רמון בעת טיסת אימונים מעל הנגב.
14 בנובמבר - ממשלת ישראל אישרה תוכנית אשר תאפשר לעוד 8,000 פלשמורה (צאצאיהם של יהודים אתיופים אשר התנצרו) להגר לישראל.
30 בנובמבר - לאחר כ-4 שנות עבודה, נחנכות מנהרות הכרמל אשר מקצרות את זמן הנסיעה באופן משמעותי - זמן הנסיעה המשוער בין מחלף חיפה דרום לצומת הצ'ק פוסט הוא כעת 8 דקות במקום 40 דקות.
2 בדצמבר - השרפה בכרמל - השריפה הגדולה ביותר בתולדות מדינת ישראל שנמשכת 82 שעות עד ליל ה-5 בדצמבר. בשריפה נספו 44 בני אדם ופונו כ-17,000 מבתיהם; בשריפה נשרפו כ-50,000 דונם והושמדו כחמישה מיליון עצים.
27 בדצמבר - חוקרים ישראלים מאוניברסיטת תל אביב חשפו כי מצאו באתר הארכאולוגי מערת קסם, אשר ממוקם בסמוך לראש העין, ממצאים אשר יכולים להעיד על הימצאותו של האדם הנבון (הומו ספיאנס) באזור ארץ ישראל כבר לפני כ-400 אלף שנה (התקופה המוקדמת ביותר בה נמצאו עד כה עדויות להימצאותו של האדם הנבון בעולם) ואשר מערערים על התפיסה המקובלת לפיה מקורו של האדם הנבון במזרח אפריקה.
30 בדצמבר - משה קצב, נשיא מדינת ישראל לשעבר, מורשע בשתי עבירות אונס ובעבירת מעשה מגונה בכוח על ידי בית משפט בתל אביב.
אירועים בולטים > הסכסוך הישראלי-ערבי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
19 בינואר - ההתנקשות במחמוד אל-מבחוח, אחד מבכירי המערך המשותף לחמאס ולאירן שארגן ופיקח על הברחות אמל"ח ומחבלים פלסטינים מאומנים מאיראן לרצועת עזה, במלון בדובאי. חמאס ומפקד משטרת דובאי ייחסו את ההתנקשות לסוכני "המוסד".
31 במאי - לוחמי שייטת 13 משתלטים על המשט שניסה לפרוץ את הסגר על רצועת עזה. במהלך ההשתלטות על ה"מרמרה", אשר לא נענתה לקריאה לעצור, פורץ עימות אלים בין חלק מנוסעי הספינה לחיילים אשר במהלכו נהרגו 9 מנוסעי האוניה ומספר חיילי צה"ל נפצעו.
14 ביוני - ממשלת ישראל מקימה ועדה ציבורית בראשות שופט ביהמ"ש העליון בדימוס יעקב טירקל, לבדיקת אירועי המשט.
31 באוגוסט - ארבעה ישראלים נרצחו בפיגוע ירי ליד חברון
5 בספטמבר - ארצות הברית משיקה שיחות ישירות בין ישראל לרשות הפלסטינית בוושינגטון
26 בספטמבר - עשרת חודשי הקפאת הבנייה בהתנחלויות הישראליות ביהודה ושומרון מסתיימים.
אחת מהאוניות שניסו לפרוץ את הסגר על רצועת עזה עליה השתלטו לוחמי שייטת 13 ואשר בה פרץ העימות האלים בין לוחמי שייטת 13 לפעילי המשט, 31 במאי 2010.
בנימין נתניהו, אבו מאזן, ג'ורג' מיטשל והילרי קלינטון בעת השיחות הישירות בין ישראל לרשות הפלסטינית, 2 בספטמבר 2010.
נפטרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
(קטגוריה:ישראלים שנפטרו ב-2010)
7 בינואר - ברוריה קאופמן, פיזיקאית ישראלית
9 בינואר - נדב לויתן, במאי ותסריטאי ישראלי
20 בינואר - אברהם סוצקבר, משורר ישראלי יליד פולין
4 בפברואר - מאיר פיצ'חדזה, צייר ישראלי יליד גאורגיה
10 בפברואר - יוסף עזרן, רב ופוליטיקאי ישראלי, חבר כנסת בשנים 1988 - 1996).
21 בפברואר - מנחם פרוש, פוליטיקאי ישראלי, חבר כנסת בשנים 1959 - 1975 ו- 1977 - 1994
28 בפברואר - דוד בנקיר, חוקר שואה ישראלי יליד גרמניה
8 במרץ - דוד קמחי, איש ממשל ישראלי בכיר, כיהן כמשנה לראש המוסד וכמנכ"ל משרד החוץ
26 במרץ - שמואל כץ, מאייר וקריקטוריסט ישראלי
29 באפריל - אביגדור אריכא, צייר ישראלי יליד רומניה
14 במאי - דוד מימון, אלוף בצה"ל ונציב בתי הסוהר
30 במאי - אריה אליאב, פוליטיקאי ישראלי
7 ביוני (כ"ה סיוון) - הרב מרדכי אליהו, כיהן בתפקיד הראשון לציון והרב הראשי לישראל בשנים 1983–1993
7 ביולי - אשר אריאן, חוקר ישראלי בתחום מדע המדינה
9 ביולי - יהודה עמיטל, רב ופוליטיקאי ישראלי
27 ביולי - צבי קמיל, מדען וממציא ישראלי
2 בספטמבר - שמואל נח אייזנשטדט, סוציולוג ישראלי
8 בספטמבר - ישראל טל, אלוף בצה"ל וסגן הרמטכ"ל
21 ספטמבר - שבתאי רוזן, פרופסור למשפט בינלאומי ודיפלומט ישראלי
28 בספטמבר - ישראל דוסטרובסקי, מדען ישראלי
27 באוקטובר - אהוד נצר, ארכאולוג ישראלי
29 באוקטובר - ישראל כץ, פוליטיקאי ישראלי ושר לשעבר
2 בנובמבר – שרה דורון, אשת ציבור ישראלית שכיהנה כשרה וחברת הכנסת מטעם מפלגת הליכוד
9 בנובמבר - עמוס לביא, שחקן ישראלי
9 בדצמבר - דב שילנסקי, פוליטיקאי ישראלי ויושב ראש הכנסת
18 בדצמבר - משה ימר, פיזיקאי ישראלי
29 בדצמבר - אבי כהן, כדורגלן ישראלי
ישראל טל
אבי כהן
מנחם פרוש
עמוס לביא
הרב מרדכי אליהו
יוסף עזרן
ראו גם

2010 בקולנוע הישראלי
הערות שוליים

↑  אור בקצה: מנהרות הכרמל נפתחו בחיפה, באתר nana10‏, 30 בנובמבר 2010
↑  Middle pleistocene dental remains from Qesem Cave (Israel)‎, באתר Wiley Online Library (לקוח מכתב העת "American Journal of Physical Anthropology", כרך 144, גיליון 4, עמודים 575–592, אפריל 2011)
↑  חזקי עזרא, מקום הפיגוע, המחבלים ביצעו וידוא הריגה - וידאו, באתר ערוץ 7, 31 באוגוסט 2010
| שנים בישראל ישראל |
| --- | --- | --- |
| המאה ה-20 | 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 • 2026 |  |
השרפה בכרמל - אסון השריפה הכבד ביותר בתולדות מדינת ישראל, דצמבר 2010
ב-30 בדצמבר משה קצב, נשיא מדינת ישראל לשעבר, מורשע בשתי עבירות אונס ובעבירת מעשה מגונה בכוח, 30 בדצמבר 2010
2005 בישראל

| 0 | 1 | 2 | 3 |
| --- | --- | --- | --- |
| «««  2004   2003  2002 |  דגל ישראל | 2005  בישראל |  »»»  2006   2007   2008 |
כל ערכי השנים בישראל • אירועים בולטים בעולם ב-2005 כרונולוגיה של אזור ארץ ישראל פורטל ישראל • לוח שנה של שנת 2005
2005 בישראל (ה'תשס"ה-ה'תשס"ו) הייתה השנה בה מדינת ישראל ציינה 57 שנים להקמתה. האירוע הבולט בה היה ביצוע תוכנית ההתנתקות.
הנהגה

נשיא המדינה – משה קצב
ראש ממשלת ישראל  השלושים  – אריאל שרון
יושב ראש הכנסת השש עשרה – ראובן ריבלין
נשיא בית המשפט העליון – אהרן ברק
ראש המטה הכללי – משה יעלון עד 1 ביוני, מאז דן חלוץ
מפכ"ל המשטרה – משה קראדי
אירועים בולטים > הסכסוך הישראלי-פלסטיני

12 בינואר – אזרח ישראלי אחד נהרג ושלושה חיילי צה"ל נפצעו כאשר מטען התפוצץ סמוך לג'יפ צה"ל ליד היישוב מורג. שניים מהמחבלים שפוצצו את המטען נהרגו בחילופי האש שהתפתחו מיד לאחר האירוע בעוד שמחבל נוסף הצליח להימלט מהזירה. ארגון הג'יהאד האיסלאמי נטל אחריות לפיגוע.
13 בינואר – 6 הרוגים בפיגוע במעבר קרני.
25 בפברואר – 5 הרוגים וכ-50 פצועים בפיגוע התאבדות במועדון ה-Stage בתל אביב.
12 ביולי – מחבל מתאבד התפוצץ בסמוך לקניון השרון בנתניה בפיגוע נרצחו חמישה ישראלים. ארגון הג'יהאד האיסלאמי נטל אחריות לפיגוע.
28 באוגוסט – מחבל מתאבד התפוצץ בסמוך לתחנת האוטובוסים המרכזית בבאר שבע. בפיגוע נפצעו קרוב ל-50 ישראלים. ארגון הג'יהאד האיסלאמי נטל אחריות לפיגוע.
16 באוקטובר – 3 הרוגים בפיגוע ירי על ידי מחבלים מרכב חולף בצומת הגוש.
26 באוקטובר – 5 הרוגים בפיגוע התאבדות שבוצע על ידי ארגון הג'יהאד האיסלאמי בשוק בחדרה.
5 בדצמבר – 5 הרוגים ו-54 פצועים בפיגוע התאבדות שביצע מחבל מתאבד ב"קניון השרון" שבנתניה.
28 בדצמבר – מטוס של חיל האוויר הישראלי מפציץ בסיס של החזית העממית לשחרור פלסטין בלבנון בתגובה לשיגור הרקטות על קריית שמונה. באירוע נפצעו שני בני אדם.
נולדו

(קטגוריה:ישראלים שנולדו ב-2005)
20 ביוני – נועם דדון, זמר ונציג ישראל באירוויזיון הילדים 2018 עם השיר "ילדים כאלה".
נפטרו

(קטגוריה:ישראלים שנפטרו ב-2005)
1 בינואר – אשר פרס, פיזיקאי ישראלי (נולד ב-1934)
2 בינואר – דייוויד וינר, עורך דין ישראלי סגן הסניגורית הציבורית (נולד ב-1958)
8 בינואר – אמיתי נאמן, מלחין, פזמונאי ומעבד ישראלי (נולד ב-1926)
8 בינואר – יעקב גדיש כלכלן ישראלי (נולד ב-1934)
29 בינואר – אפרים קישון, סופר, סאטיריקן, מחזאי וקולנוען ישראלי (נולד ב-1924)
6 בפברואר – אדיר זיק, שדרן רדיו ישראלי (נולד ב-1939)
13 בפברואר – סילביה רפאל, סוכנת מוסד (נולדה ב-1947)
15 בפברואר – דודו גבע, אמן, מאייר, מחבר ספרי קומיקס וקריקטוריסט ישראלי (נולד ב-1950)
2 במרץ – צבי מלחין, איש המוסד שלכד את אדולף אייכמן (נולד ב-1928)
10 במרץ – דבי בסרגליק, שחקנית ומדבבת ישראלית (נולדה ב-1955)
12 במרץ – אמיר דרורי, סגן הרמטכ"ל ומנכ"ל רשות העתיקות (נולד ב-1937)
17 במרץ – גארי ברתיני, מנצח ומלחין ישראלי זוכה פרס ישראל (נולד ב-1927)
2 באפריל – מקסים גילן, משורר ופעיל שמאל רדיקלי ישראלי (נולד ב-1931)
12 באפריל – אהוד מנור, פזמונאי ומתרגם ישראלי, זוכה פרס ישראל (נולד ב-1941)
24 באפריל – עזר ויצמן נשיאה השביעי של מדינת ישראל (נולד ב-1924)
19 במאי – בתיה גור, סופרת ישראלית (נולדה ב-1947).
28 במאי – אבנר חי שאקי, פרופסור למשפטים, שר וחבר הכנסת מטעם המפד"ל (נולד ב-1926)
12 ביוני – שרונה אהרון, זמרת ישראלית (נולדה ב-1927)
15 ביוני – דן צלקה, סופר ישראלי (נולד ב-1936)
21 באוגוסט – דליה רביקוביץ, משוררת ישראלית (נולדה ב-1936)
3 באוקטובר – שרה לוי-תנאי, כוריאוגרפית ישראלית (נולדה ב-1911)
13 בנובמבר – מרים רות, סופרת ילדים (נולדה ב-1910)
23 בנובמבר – נפתלי הריברטו הבר, פרופסור לספרות, סופר ומורה ישראלי-ארגנטינאי (נולד ב-1930)
12 בדצמבר – אברהם מלמד, פוליטיקאי ישראלי (נולד ב-1921)
הערות שוליים

↑  אפרת וייס וחנן גרינברג, 500 אסירים פלסטינים שוחררו לרשות, באתר ynet, 21 בפברואר 2005
↑  אפרת וייס ועלי ואקד, רשמית: יריחו עברה לפלסטינים, באתר ynet, 16 במרץ 2005
↑  פליקס פריש ועלי ואקד, צה"ל יצא מטול כרם, באתר ynet, 18 בנובמבר 2001
↑  איתן רבין, "בני מנשה" זוכים להכרה, באתר nrg‏, 31 במרץ 2005
↑  אבי כהן, הותר לפרסום: פרשת ריגול במחשבי חברות מהגדולות במשק, באתר ynet, 29 במאי 2005
↑  אפרת וייס ועלי ואקד, ישראל שיחררה 398 אסירים ביטחוניים, באתר ynet, 2 ביוני 2005
↑  שלומי דונר וטובה דדון, 7 הרוגים וכ-200 פצועים בתאונת רכבת, באתר ynet, 21 ביוני 2005
↑  דיאנה בחור-ניר ואטילה שומפלבי, שר האוצר נתניהו התפטר: "בגלל ההתנתקות", באתר ynet, 7 באוגוסט 2005
↑  אפרת וייס ושני מזרחי, פיגוע בשילה: יהודי רצח ארבעה פלסטינים, באתר ynet, 18 באוגוסט 2005
↑  כתבי ynet, 3 קטיושות פגעו באילת ובנמל עקבה, באתר ynet, 19 באוגוסט 2005
↑  ורד לוביץ', עמרי שרון הודה והורשע בעדות שקר, באתר ynet, 15 בנובמבר 2005
↑  David E. Sanger,‏ A Talk at Lunch That Shifted the Stance on Iran, באתר עיתון הניו יורק טיימס, 4 ביוני 2006
↑  רוני סופר ורויטרס, ישראל תבקש להרחיק את איראן מהאו"ם, באתר ynet, 26 באוקטובר 2005
↑  אטילה שומפלבי, מהפך בעבודה: עמיר פרץ נבחר לראשות המפלגה, באתר ynet, 10 בנובמבר 2005
↑  עמוס הראל, אזרח נהרג בפיצוץ מטען במורג; 3 חיילים נפצעו, באתר TheMarker‏, 12 בינואר 2005
| שנים בישראל ישראל |
| --- | --- | --- |
| המאה ה-20 | 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 • 2026 |  |
דרך הבשמים (הכוללת ארבע ערים נבטיות בנגב) מוכרזת על ידי ארגון אונסק"ו כאתר מורשת עולמית.
פרס נובל לכלכלה לשנת 2005 מוענק לישראל אומן, יחד עם תומאס שלינג, על עבודתו בתחום תורת המשחקים.
תוכנית ההתנתקות. פינוי היישוב כפר דרום במהלך ביצוע תוכנית ההתנתקות. תצלום מ-18 באוגוסט 2005.
דודו גבע
עזר ויצמן
אהוד מנור
1999 בישראל

| 0 | 1 | 2 | 3 |
| --- | --- | --- | --- |
| «««  1998   1997  1996 |  דגל ישראל | 1999  בישראל |  »»»  2000   2001   2002 |
כל ערכי השנים בישראל • אירועים בולטים בעולם ב-1999 כרונולוגיה של אזור ארץ ישראל פורטל ישראל • לוח שנה של שנת 1999
1999 בישראל (ה'תשנ"ט-ה'תש"ס) הייתה השנה בה מדינת ישראל ציינה 51 שנים להקמתה.